Na temelju članka 5. i članka 10. stavak 3. Zakona o financiranju političkih aktivnosti, izborne promidžbe i referenduma (Narodne novine broj 29/19 i 98/19) i članka 57. Statuta Općine Kloštar Ivanić (Glasnik Zagrebačke županije br. 13/21) Općinska načelnica Općine Kloštar Ivanić dana 10.07.2025. godine predlaže

 **ODLUKU**

**o izmjeni i dopuni Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Kloštar Ivanić iz Proračuna Općine Kloštar Ivanić za 2025. godinu**

**I.**

Ovom Odlukom mijenja se i dopunjuje Odlukao raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Kloštar Ivanić iz Proračuna Općine Kloštar Ivanić za 2025. godinu („Glasnik Zagrebačke županije“ broj 10/25).

**II.**

Članak III. mijenja se i glasi:

**„**Pravo na redovito godišnje financiranje iz sredstva Proračuna Općine Kloštar Ivanić imaju političke stranke i nezavisni vijećnici Općinskog vijeća Općine Kloštar Ivanić koji su prema konačnim rezultatima izbora dobili mjesto člana Općinskog vijeća u Općinskom vijeću Općine Kloštar Ivanić. Konačne rezultate izbora članova Općinskog vijeća Općine Kloštar Ivanić provedenih 18. svibnja 2025. godine, Općinsko izborno povjerenstvo Općine Kloštar Ivanić utvrdilo je i objavilo dana 21. svibnja 2021. godine (KLASA: 012-01/25-01/001, URBROJ: 238-14-15-25-42).“

**III.**

Članak V. mijenja se i glasi:

„Raspoređena sredstva doznačuju se na središnji račun političke stranke, odnosno poseban račun nezavisnih vijećnika za redovito godišnje financiranje svoje djelatnosti, svakom pojedinom članu Općinsko vijeće tromjesečno u jednakim iznosima od =66,50 EUR (slovima: šezdesetšesteurapedesetcenta) razmjerno broju dobivenih mjesta odnosno članova Općinskog vijeća Općine Kloštar Ivanić i to u iznosima kako slijedi:

|  |  |  |  |  |  |  |
| --- | --- | --- | --- | --- | --- | --- |
| Rbr. | Naziv političke stranke i nezavisnog vijećnika | Broj vijećnika prema konačnim rezultatima izbora | muški spol | ženski spol | Iznos tromjesečne isplate sredstava je 66,50 € po članu \*6,65 € za podzastupljeni spol | Iznos godišnje isplate sredstava je 266,00 € po članu \*26,60 € za podzastupljeni spol |
| 1. | Socijaldemokratska partija Hrvatske - SDP | 5 | 3  | 2 |  345,80 | 1.383,20 |
| 2. | Kandidacijska lista grupe biračanositeljice Jasenke Haleuš | 4 | 3 | 1 |  272,65 | 1.090,60 |
| 3. | Stranka umirovljenika – SUDomovinski pokret – DPAgrarna stranka – pokret za hrvatsku poljoprivredu – AS-PHP | 2 | 2 | 0 |  133,00 |  532,00 |
| 4. | Hrvatska demokratska zajednica - HDZ | 2 | 2 | 0 |  133,00 |  532,00 |
| UKUPNO:  |  884,45 | 3.537,80 |

**IV.**

Prijedlog Odluke stupa na snagu danom donošenja.

KLASA: 006-01/25-01/002

URBROJ: 238-14-02-25-3

Kloštar Ivanić, 10.07.2025.

 REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKA NAČELNICA

 NAČELNICA:

 Jasenka Haleuš